“คณบดีนิติฯจุฬา” ชี้ไม่แปลกใจ “เสี่ยแป้ง” รอด! แต่โพสต์สะท้อนใจ 2 เรื่องไม่ถูกเอ่ยถึง
“คณบดีนิติฯจุฬา” ชี้ไม่แปลกใจ “เสี่ยแป้ง” รอด! แต่โพสต์สะท้อนใจ 2 เรื่องไม่ถูกเอ่ยถึง
5 พ.ค. 2564

ผู้ช่วยศาสตราจารย์ดร.ปารีณา ศรีวณิชย์ คณะบดีคณะนิติศาสตร์ จุฬาลงกรณ์มหาวิทยาลัย โพสต์ข้อความผ่านเฟซบุ๊กส่วนตัว Pareena Toei Srivanit ระบุว่า ไม่แปลกใจในผลและเหตุผลที่ยึดการตีความตามตัวอักษร แต่สะท้อนใจที่ 2 ประเด็นนี้มิได้ถูกเอ่ยถึง
1. เจตนารมณ์ของรัฐธรรมนูญที่ต้องการจะได้บุคคลที่มือสะอาด ปราศจากมลทิน โดยเฉพาะในข้อหาร้ายแรง มาทำหน้าที่ในองค์กรหลักฝ่ายนิติบัญญัติและฝ่ายบริหารไม่ถูกเอ่ยถึง และ
2. ความผิดนี้เป็นความผิดเกี่ยวกับยาเสพติด ซึ่งเป็น double criminality (เป็นความผิดของทั้งสองประเทศ และไม่ยากในการที่จะพิสูจน์องค์ประกอบความผิดว่าตรงกันหรือไม่) และความผูกพันและพันธกรณีที่ประเทศไทยมีต่อนานาประเทศในการต่อต้านยาเสพติดที่ยอมรับว่าเป็นความผิดร้ายแรงข้ามชาติและเป็นภัยต่อความมั่นคงของมนุษย์
